tomron87/hebrew-wikipedia-sentences-corpus huggingface dataset:
בעוד שאוסטין מצלם את הסרט האוטוביוגרפי "Austinpussy" (משחק מילים על שם הסרט "Octopussy" מסדרת סרטי ג'יימס בונד), דוקטור רשע, אשר התמקם בבסיס חדש הממוקם מאחורי השלט הנודע של הוליווד שם הוא רוקם את התוכנית הזדונית החדשה שלו.
דוקטור רשע מתכנן לחזור בזמן לשנת 1975 על מנת להחזיר עמו לעתיד בעל מועדון הולנדי המכונה "גולדממבר" שאהבתו הגדולה ביותר בחייו היא זהב.
אהבתו אל זהב כה גדולה עד שהוא איבד את איבר מינו כאשר עסק בהתכת זהב.
גולדממבר תכנן קרן מיוחדת המסוגלת ליצור כוח-כבידה שבעזרתו ניתן לגרום למטאור ענק עשוי זהב מותך להתרסק על כדור הארץ ולגרום נזק כבד לאנושות.
אוסטין מצליח לפרוץ לבסיס הסודי ולעצור את דוקטור רשע.
עם זאת, לאחר מכן אוסטין מגלה שאביו נייג'ל נחטף.
אוסטין מבקש את עזרת דוקטור רשע, אשר מסרב לעזור לו, אלא אם כן יועבר לכלא רגיל שם הוא יוכל להיות יחד עם מיני-מי.
אוסטין מסכים ובעקבות כך דוקטור רשע מספר לו כי נייג'ל נחטף על ידי גולדממבר.
אוסטין חוזר בזמן לשנת 1975, שם הוא פוגש ידידה ותיקה בשם פוקסי קלאופטרה.
השניים מוצאים את נייג'ל, אך גולדממבר מצליח לברוח בתוך מכונת הזמן לשנת 2002. אוסטין ופוקסי עוקבים אחריו במכונת הזמן שלהם.
בינתיים, דוקטור רשע מגלה כי בנו סקוט הפך לאדם זדוני והקריח.
סקוט נותן לדוקטור רשע מפתח אותו הוא הצליח להבריח אל תוך הכלא.
במהלך התפרעות בכלא, דוקטור רשע ומיני-מי מצליחים לברוח מהכלא אל הבסיס הסודי החדש של דוקטור רשע אשר ממוקם במפרץ טוקיו בתוך צוללת ענקית הבנויה בצורת דוקטור רשע.
במעונו החדש, סקוט מעניק לדוקטור רשע את הכרישים בעלי אקדחי הלייזר המחוברים לראשיהם אותם דוקטור רשע רצה עוד מהסרט הראשון, ודוקטור רשע מקבל סוף סוף את סקוט כבנו.
אוסטין ופוקסי נוסעים לטוקיו שם הם פוגשים את ממזר שמן אשר משתתף בתחרויות סומו.
השניים מגלים כי מר רובוטו אחראי לבניין בו מצויה הקרן המיוחדת של גולדממבר.
לאחר שהם פורצים למפעל של רובוטו הם מגלים שנייג'ל מוחזק שם כבן ערובה על ידי גולדממבר.
אוסטין ופוקסי מצילים את נייג'ל, אך גולדממבר בורח יחד עם הקרן המיוחדת.
אוסטין ונייג'ל חושפים האחד בפני השני את תחושות חוסר הכבוד המושרשות שלהם כלפי השני, עד לנקודה בה אוסטין מאשים את נייג'ל בכך שהוא היה אב רע.
בעקבות כך נייג'ל עוזב את המקום.
מיני מי הדחוי מחליט להצטרף לאוסטין, ויחד עם פוקסי קלאופטרה, השלושה מצליחים לחדור לצוללת של דוקטור רשע.
אוסטין נלכד בהמשך על ידי אנשיו של דוקטור רשע אך פוקסי ומיני-מי מצליחים להציל אותו.
נייג'ל מופיע ומגלה בפני אוסטין ודוקטור רשע כי הם למעשה אחים, וכי שמו האמיתי של דוקטור רשע הוא דאגי.
סקוט, אשר מתרגז על כך שלאחר שהוא סוף סוף הפך למרשע, אביו הפך לאדם טוב, ובשל כך בורח מהמקום.
לאחר מכן גולדממבר מופיע ומצהיר כי הוא מתכנן להוציא לפועל את התוכנית המקורית.
הוא מפעיל את הקרן המיוחדת, אבל אוסטין ודוקטור רשע, פועלים יחד על מנת להטות את הקרן כדי להשמיד את המטאור.
מייק מאיירס - אוסטין פאוורס / דוקטור רשע / גולדממבר / ממזר שמן
ביונסה נואלס - פוקסי קלאופטרה
מייקל קיין - נייג'ל פאוורס
רוברט ואגנר - מספר שתיים
פרד סבאג' - מספר שלוש/החפרפרת
נובו מאטסוהיסה - מר רובוטו
אהרן הימלשטיין - אוסטין פאוורס (1958)
אדי אדמס - באזיל אקספוזישן (1958)
אוון פארמר - מספר שתיים (1958)
טום קרוז - עצמו בתפקיד אוסטין פאוורס
דני דה ויטו - עצמו בתפקיד מיני-מי
גווינת' פלטרו - עצמה בתפקיד דיקסי נורמוס
קווין ספייסי - עצמו בתפקיד דוקטור רשע
ג'ון טרבולטה - עצמו בתפקיד גולדממבר
סטיבן ספילברג - במאי הסרט "Austinpussy"
דיק ואן דייק - עצמו
בריטני ספירס - עצמה (רובוטית)
"Work It Out" – ביונסה נואלס
Dre Remix 2002) – הרולינג סטונז
"Boys" (Co-Ed Remix) – בריטני ספירס עם פארל מ-N*E*R*D
"Groove Me" - אנג'י סטון
"Hey Goldmember" – פוקסי קלאופטרה (ביונסה נואלס) עם דווין וסונג' נואלס
"Evil Woman" – סול הוליגן עם דיאנה קינג
"1975" - פול אוקנפולד (כולל דגימה של "A Fifth of Beethoven" מאת וולטר מרפי)
"Daddy Wasn't There" – מינג טי עם אוסטין פאוורס
אוסטין רוברט באטלר הוא שחקן ודוגמן אמריקאי, זוכה פרס גלובוס הזהב לשחקן הטוב ביותר ומועמד פרס אוסקר לשחקן הטוב ביותר עבור תפקידו בסרט "אלביס" (2022).
באטלר התפרסם תחילה עם תפקיד משנה בסדרה "חיים בלתי צפויים" (2011-2010) ובסדרה "הוחלפו בלידתן" (2012-2011).
לאחר מכן, גילם את סבסטיאן קייד בסדרה "יומני קארי" (2014-2013) וגילם את וויל אומספורד בסדרה "תולדות השנארה" (2017-2016).
בקולנוע הוא ידוע בשל תפקידו בתור ג'ייק פירסון בסרט "חייזרים בעליית הגג" (2009), בתור פייטון לוורט בסרט "ההרפתקה המדהימה של שארפיי" (2011) בתור צ'ארלס "טקס" ווטסון בסרטו של קוונטין טרנטינו "היו זמנים בהוליווד" (2019) ובזכות הופעתו בתור אלביס פרסלי בסרטו של באז לורמן "אלביס" (2022).
באטלר נולד ב-17 באוגוסט 1991 באנהיים, קליפורניה; בנם של לורי אן (לבית האוול; שמתה מסרטן בשנת 2014), ודייוויד באטלר.
השניים התגרשו כשהיה בן שבע.
יש לו אחות גדולה, אשלי (ילידת 1986), ששיחקה לצדו כניצבת באחד מפרקי הסדרה "מדריך ההישרדות של נד".
כאשר באטלר היה בן שלוש עשרה, פנה אליו סוכן מסוכנות שחקנים שעזר לו לעשות את צעדיו הראשונים בתעשיית הבידור.
תוך זמן קצר החל לקחת שיעורי משחק.
באטלר למד בבית ספר ציבורי עד כיתה ז' כאשר עזב כדי לקבל חינוך ביתי כדי להתאים את לוח הזמנים של העבודה שלו.
הוא המשיך בחינוך הביתי עד כיתה י'.
ב-2005, לאחר שהופיע כניצב בכמה סדרות טלוויזיה, הוא קיבל לראשונה תפקיד ניצב קבוע, לשתי עונות של הסדרה "מדריך ההישרדות של נד".
אחת משחקניות הסדרה, לינדזי שו, הציגה אותו לסוכנת שלה, פאט קאלטר, שהציעה לו ייצוג אצלה.
מנקודה זו החל הקריירה של באטלר לתפוס תאוצה.
בשנת 2009 שיחק תפקיד קטן בסדרה "האנה מונטנה".
בשנת 2011 שיחק בעונה הראשונה של סדרת הדרמה "הוחלפו בלידתן" בערוץ Freeform, בתפקיד: ג'יימס "וילק" וילקרסון, עד ספטמבר 2012. באותה שנה שיחק בסרט "שודדי הסלבס" אשר מבוסס על סיפור אמיתי.
בשנת 2013 החל לשחק בתפקיד ראשי בסדרה "יומני קארי" בתור סבסטיאן קייד לצד אנה-סופיה רוב.
בסוף אותה שנה חזרה הסדרה לעונה שנייה.
בשנת 2015 שיחק בסרט האימה "הפולשים" לצידה של מירנדה קוסגרוב.
בשנת 2016 שיחק בסרטו של קווין סמית' "יוגה הוזרז".
בשנה זו החל לככב בסדרת הפנטזיה של רשת MTV "תולדות השנארה", בתור ויל אומספורד, חצי בן אנוש חצי אלף.
ב-2017 שבה הסדרה לעונה השנייה, הפעם בערוץ Spike.
בשנת 2018 שיחק בדרמת הנעורים של נטפליקס "סוף התיכון", בכיכובה של לוסי הייל.
בשנת 2019 שיחק בסרט "המתים אינם מתים".
באותה שנה שיחק גם בסרטו של קוונטין טרנטינו "היו זמנים בהוליווד".
בשנת 2022 שיחק את אלביס פרסלי בסרטו של הבמאי האוסטרלי באז לורמן "אלביס".
בינואר 2023 זכה בפרס גלובוס הזהב בקטגוריית השחקן הטוב ביותר בסרט דרמה על תפקידו ב סרט "אלביס" של באז לורמן.
בשנה זו גם עתידה לעלות ברשת אפל TV פלוס מיני-סדרת המלחמה "אדוני האוויר" בה הוא יככב כצוער בחיל האוויר השמיני של ארצות הברית במהלך מלחמת העולם השנייה.
בשנת 2023 הופיע ברשימה השנתית טיים 100 של מגזין טיים.
בשנת 2011 החל לצאת עם השחקנית ונסה הדג'נס.
בתחילת שנת 2020 השניים הודיעו כי נפרדו.
מדצמבר 2021 נמצא באטלר במערכת יחסים עם הדוגמנית קאיה גרבר, הצעירה ממנו בעשור.
+שנהסרטתפקידהערות2009חייזרים בעליית הגגג'ייק פירסון2012My Uncle Rafaelמארק פוסקו2015הפולשיםנואה הנרי2016יוגה הוזרזהאנטר קאלווי2018סוף התיכוןתומאס דניאלס2019המתים אינם מתים ג'קהיו זמנים בהוליוודצ'ארלס "טקס" ווטסון2022אלביסאלביס פרסלי2023חולית: חלק שני2024רוכבי האופנועניםבני2025אדינגטוןורנון ג'פרסון פיקנתפסו על חםהנרי "האנק" תומפסוןTBAאמריקן פסיכו פטריק בייטמן
+שנהסדרהתפקידהערות2006 - 2007האנה מונטנהטובי / דרק הנסון2 פרקים2007ICarlyג'ייק קרנדלפרק: "iLike Jake"2007 - 2008זואי 101ג'יימס גארטתפקיד אורח (עונה 3)
תפקיד ראשי; (עונה 4); 14 פרקים2008Out of Jimmy's Headלאנספרק: "Princess"2009Ruby & the Rockitsג'ורדן גלאגרתפקיד ראשי; 10 פרקיםזיק ולותררוסטר מורדוקפרק: "Adventure Boy"ג'ונאססטון סטיבנס2 פרקיםCSI: מיאמיג'וש צ'פמןפרק: "Happy Birthday"הסנגוריםקודי דניספרק: "Nevada v.
+שנהמחזהתפקידהערות2014Death of the AuthorבראדליGeffen Playhouse2018איש הקרחדון פאריטתיאטרון ג'ון גולדן (אנ'), ברודוויי
"אוסטין ואלי" היא קומדיית הרפתקאות מוזיקלית מרובת מצלמות מבית ערוץ דיסני, ששידורה בישראל החל ב-9 במרץ 2012. העונה הרביעית עלתה בארצות הברית ב-18 בינואר 2015, ובישראל ב-2 ביולי 2015. ב-6 בפברואר 2015, לורה מרנו קבעה כי העונה הרביעית היא העונה האחרונה של הסדרה.
הסדרה הסתיימה ב-10 בינואר 2016 בארצות הברית, ובישראל ב-16 בפברואר 2016.
הסדרה עלתה בדיסני+ לכבוד השקתה בישראל ב-16 ביוני 2022.
אלי דוסון היא נערה עם פחד במה, הכותבת שירים ועובדת בחנות כלי הנגינה של אביה.
אוסטין מון הוא כוכב רוק שאוהב להיות על הבמה, וכל הזמן מסתבך בצרות.
בתחילת העונה הוא שומע את אלי שרה כשהוא מתרוצץ בחנות של אביה, ובלי כוונה מלחין את השיר שלה בסגנון שלו.
השיר מתפרסם בכל רחבי האינטרנט, וכך הוא נהיה כוכב רוק.
הוא מחליט שהאמרגנית שלו תהיה טריש - חברה שלו ושל אלי, עצלנית, שתמיד מוצאת דרכים איך להתחמק מאחריות - והשותפה שלו תהיה אלי, שכותבת את השירים, אך מפחדת להופיע בעצמה (עד לאמצע עונה 2).
במאי הקליפים, המפרסם, ומפיק המוצרים של אוסטין, חברו הטוב דז, מתואר בסדרה כאידיוט אך יצירתי, ונמצא בריב תמידי עם טריש.
התקפי פחד הבמה של אלי כוללים לעיסת שיער, צרחות, וישיבה בזמן שהיא מחבקת את הרגליים.
בהופעה של שייני מני, כאשר העלו את אלי, טריש ודז לבמה ללא ידיעתם (הם היו בתוך פח אשפה מפני שלבשו בגדים שעשויים משקיות אשפה, כמו בגדי הרקדנים בהופעתו של שייני מני) אלי שאלה את טריש ודז: "גם אתם הרגשתם שזזנו?".
אלי הסתכלה על הקהל, צרחה והסתתרה בפח האשפה.
לבסוף, כשההופעה התחילה אלי ניסתה לזוז בתוך הפח, הפח נופל והיא הלכה על 6 כדי שלא יראו אותה ולבסוף ירדה מהבמה.
בנוסף, כשאוסטין השמיע שיר שלה ברדיו היא ישבה, חיבקה את רגליה ולעסה את שיערה, וכשרצו לראות אותה באופן אישי עם אוסטין, טריש התחזתה לאלי, והופיעה במקומה עם אוסטין.
באחד הפרקים האחרונים של העונה מגיע לסוניק בום (חנות כלי הנגינה של אבא של אלי) ג'ימי סטאר, בעל אולפן הקלטות שאוסטין וחבריו מגישים את מומדותו של אוסטין להקליט באולפן ההקלטות שלו - אלא שמרוב חזרות לקראת הפגישה עם ג'ימי, לאוסטין מתעוררת בעיה במיתרי הקול, ולכן הוא נזקק לטיפול רפואי.
קיימת סכנה שהקול של אוסטין ייהרס, אך לבסוף אוסטין עובר את הטיפול הרפואי, והרופא אומר לו לא לדבר יומיים (48 שעות) - אבל אוסטין נשבר כשהוא ודז אומרים זה לזה "מה נשמע!".
לאחר מכן, ג'ימי בא כדי לקחת את הטרק שאוסטין אמר שיעשה אבל לא עשה אותו, ולכן אוסטין מבצע אותו מול ג'ימי.
בזמן הביצוע בא קהל של אנשים לשמוע ולעודד את אוסטין, ולבסוף ג'ימי מקבל אותו לאולפן ההקלטות.
בפרקה האחרון של העונה אוסטין, טריש ודז עורכים לאלי בחינת קבלה לבית ספר מוזיקלי ברמה גבוהה במסווה של שיעור פסנתר לדז.
אוסטין, טריש ודז שולחים לאלי מכתב שהיא התקבלה לבית הספר המוזיקלי ללימודים גבוהים ששוכן בניו יורק, מכיוון שהם חושבים שהוא נמצא בעיר מגוריהם מיאמי.
כשהם מגלים את טעותם, הם מנסים לשנות את המצב שאליו הכניסו את אלי, ולגרום לה להישאר בעזרת שיר שאוסטין שר לכבוד אלי.
לבסוף בוחרת אלי להישאר במיאמי עם חבריה.
בעונה 2, קריירת המוזיקה של אוסטין מתחילה להמריא, ופחד הבמה של אליי הופך להיות פחות נורא.
טריש מתחיל לצאת עם בחור בשם טרנט, אבל היא עוזבת אותו לאחר שהחבורה מגלה שהוא רמאי.
בעונה השנייה היה ספיישל של אוסטין ג'סי ואלי בערב השנה החדשה
טריש (רייני רודריגז) מסדרת לאוסטין הופעה בטיימס סקוור בניו יורק שזה תמיד היה חלומו של אוסטין.
מתברר שטריש סידרה לאוסטין הופעה בפיצרייה אבל לבסוף היא מסדרת את הטעות.
בינתיים אמה מגלה שאוסטין מופיע ליד ביתה והיא בקשה מגסי שתיקח אותה להופעה מכיוון שהיא מעריצה את אוסטין ולבסוף גסי מסכימה.
המטוס שבו אוסטין אלי, דז וטריש נמצאים נוחת במקום הלא נכון ולכן הם צריכים לנסוע במונית לניו יורק .
הם מגיעים באיחור להופעה והשומר לא מכניס אותם אך הם פוגשים את ג'סי ואמה והן מסדרות להם מטוס פרטי שיביא אותם למקום.
לאוסטין יש הופעה מדהימה ובסופה אמה לקחה לאוסטין את הנעל.
ביום שאחרי זורי כותבת שיר על חברים דמיוניים לבית הספר.
אוסטין, אלי, טריש ודז מגיעים לבית משפחת רוס כדי לקחת את הנעל של אוסטין והמצעים שם כמה שעות.
ג'סי מראה לאוסטין שירים שהיא כתבה ובטעות לוקחת גם את השיר שזורי כתבה, שהיה השיר היחידי שאוסטין ואלי אהבו וג'סי אומרת להם שהיא כתבה אותו.
אוסטין מזמין את ג'סי ואת הילדים למיאמי כדי שיוכלו להופיע עם השיר בקניון והם מסכימים.
תוך כדי עבודה על השיר, זורי מגלה שג'סי גנבה לה את השיר אבל מסכימה לג'סי להגיד שהוא שלה.
לפני הופעת השיר על הבמה ג'סי מתוודה לאוסטין והכל מצוין.
לשיר קוראים פנים מול פנים
אוסטין פוגש בחורה בשם קירה, בתו של ג'ימי סטאר.
בהמשך אוסטין מתחיל לחבב את קירה, ואלי עזרה לו להתכונן לדייט איתה ונתנה לו טיפים, ולאחר מכן אלי התוודה מפני טריש שהיא מחבבת את אוסטין.
אבל קירה נפרדה איתו באותו הפרק מכיוון שחשבה שאוסטין מחבב את אלי.
בהמשך חבר טוב של אלי מהמחנה מגיע לבקר אותה, ואוסטין חושב שאלי מאוהבת בו ומתחיל לקנא.
אחרי שאוסטין מגלה שלאלי נמאס מזה שהחבר הטוב שלה לא מפסיק לדבר על המחנה, והיא לא באמת מאוהבת בו, אוסטין מגלה שהוא מחבב את אלי.
בהמשך אוסטין היה צריך להחליט במי לבחור, באלי או בקירה, והוא החליט ללכת על קירה, והוא ביקש ממנה להיות חברה שלו, אבל היא אמרה שהיא תחשוב על זה.
בהמשך אמא של אלי הגיעה לבקר מאפריקה ואלי רצתה להוכיח לה שהיא יכולה לשיר מול קהל.
היא עלתה לשיר על הבמה עם אוסטין בפעם הראשונה.
ולאחר ההופעה אלי הודתה לאוסטין על זה שהוא עזר לה להתגבר על הפחד שלה ושהיא לא הייתה מצליחה לעשות את זה בלעדיו, והוא אמר לה שהוא יודע שהוא יכול להצליח בהכל, כל עוד הוא איתה, והוא נישק אותה.
מיד לאחר מכן קירה הגיעה ואמרה לאוסטין שהיא מסכימה להיות חברה שלו.
בהמשך שאוסטין נפרד מקירה הוא חיבק אותה להתראות והכתבת ראתה אותם מתחבקים וצילמה אותם לכתבה על כך שקירה חברה של אוסטין, וזה למה אלי לא האמינה לאוסטין שהוא אמר שהם נפרדו.
אוסטין ניסה להוכיח לה שזה לא נכון, אז הוא תכנן לעשות לה הפתעה להופעה הראשונה שלה ולקנות לה פסנתר, אבל דז אמר שלדעתו זה פשוט מידי וכדאי לו להצניח את הפסנתר ממטוס, אך המצנח לא נפתח והפסנתר נפל באמצע החנות.
בהמשך אוסטין היה בחדר ליד הפסנתר וראה את השיר החדש של אלי, והבין שהשיר עליו ועליה ושהיא כן אוהבת אותו, למרות מה שאמרה.
אז אוסטין שר לה את השיר ליד כולם עם הגיטרה וביקש סליחה על כל מה שקרה, ושהוא באמת אוהב אותה, וכך רשמית הם ניהיו חברים.
בפרק אחרי אוסטין ואלי יוצאים לדייט הראשון שלהם, והדייט היה מאוד מוזר בשבילם.
בינתיים טריש סידרה לאוסטין ולאלי לרשום שיר לסרט חדש שהולך לצאת, ולשניהם היו רעיוניות, אבל כל אחד מהם פחד שהשני ייעלב אז הם הסכימו לשלב את הרעיונות שלהם ביחד אבל השיר ייצא מאוד רע.
אוסטין ואלי הסכימו שהרעיון שלהם לצאת ולהיות חברים יותר מדי מוזר, ושזה פוגע בהם ובכישרון הכתיבה שלהם, והם עוד לא מוכנים להיות חברים, אז לבינתיים הם יהיו חברים טובים.
במהלך העונה אוסטין רושם שיר אהבה חדש לגמרי לבדו, אך מישהי תובעת אותו על כך שהוא גנב לה את השיר.
הם מגיעים לבית המשפט, ודז וטריש הם העורכי דין של אוסטין, והם עורכים את המשפט על סמך הסדרה שהם אוהבים לראות.
לאחר הרבה חקירות, נשאלת השאלה על מי אוסטין רשם את השיר.
בגלל שאוסטין לא מוכן לגלות על מי הוא רשם את השיר, טריש מבקשת מאוסטין לשיר את השיר, ואוסטין שר אותו לכל האקסיות שלו שהוזמנו לתביעה, חוץ מאלי.
על סמך כך טריש מבינה שאוסטין רשם את השיר על אלי והוא לא שר לה אותו בגלל שיש לו רגשות עליה.
אלי שואלת אותו אם באמת הוא רשם את השיר עליה, והוא מודה ואומר שכשהוא ניסה לרשום את השיר, אלי אמרה לו לרשום אותו על מישהו שאכפת לו ממנו, אז הוא רשם את השיר עליה.
בנוסף אלי שואלת את אוסטין אם עדיין יש לו רגשות כלפיה, הוא אומר שהוא לא ממש יודע, אבל הוא אוהב להיות ידיד שלה והוא לא רצה להרוס את זה, וזה למה הוא לא אמר לה שהשיר עליה.
במהלך העונה השנייה דז וטריש רוצים לעשות סרט על אוסטין ואלי, סרט שמשחזר את כל מה שהם עברו ביחד, מהפגישה ראשונה והשיר הראשון שהם כתבו יחד, עד עכשיו.
אז אוסטין ואלי התחילו לשחזר את הרגע והתחילו לשיר והגיע הרגע של הנשיקה, אוסטין נישק את אלי, ודז צילם את זה ולאחר מכן אמר קאט, והם המשיכו להתנשק מבלי להקשיב לו, והוא המשיך ואמר קאט, אתם יכולים להפסיק להתנשק עכשיו, והם המשיכו עדיין להתנשק.
תוך כדי טריש אומרת שלפחות התוכנית שלהם עבדה, ושהם לא כועסים אחד על השני יותר.
אחרי שהם מפסיקים להתנשק, אוסטין אומר לאלי שהוא מצטער על זה שהוא נפגש עם כתבת שירים אחרת, ושהוא עשה את כל זה בגלל שהוא ראה שהקריירה שלה מתחילה לפרוח והוא פחד שהיא תעזוב אותו.
אלי אמרה לו שהיא תמיד תהיה שם בשבילו, ושהיא מצטערת שהיא פקפקה בשותפות שלהם ושזה הדבר הטוב ביותר שקרה לה, והם השלימו.
מיד לאחר מכן דז וטריש מצטערים על כך שהם מפריעים לרגע שלהם, ומנסים להבין מה היה הקטע הזה של הנשיקה.
אוסטין ואלי מכחישים ואומרים שהם עשו את זה בשביל הסרט כשחקנים מוכשרים ולא בגלל שהם מרגישים משהו אחד כלפי השני ומיד ברחו מהמקום.
אבל התעוררה בעיה של אי הבנה שטריש הבינה שהמפיק אמור לבוא לראות את אלי, אבל המפיק תכנן זמן מיוחד שאלי הייתה צריכה לבוא עליו, ובגלל שהיא לא הגיע הוא אמר שאלי פספסה את הזדמנות שלה והוא לא מוכן להיפגש איתה.
בעקבות זאת אלי כועסת על טריש שהיא הרסה לה את ההזדמנות, ושהיא חושבת שזה קשה מידי בשבילה להיות גם המנהלת של אוסטין וגם שלה, ומפטרת אותה.
אוסטין שמע שאלי פיטרה אותה ומצא פתרון שהיא תבוא ותופיע כמופע פתיחה בהופעה הראשונה של סיבוב ההופעות שלו, וטריש תיקח את הקרדיט על זה כי הוא לא רוצה שהן יריבו באוטובוס אחת עם השנייה במהלך מסע ההופעות.
כשזמן המופע הגיע אלי גילתה שטריש שיקרה לה ושאוסטין הוא האחד שתכנן לה את המופע, ומפטרת אותה שוב.
מיד לאחר מכן המפיק שאלי מעריצה בא ואומר לה שהוא מוכן לתת לאלי הזדמנות שנייה אחרי שטריש שלחה לו מתנת פיוס והתקשרה המון פעמים לבקש סליחה, ושהוא חיבב את הדמו שטריש שלחה לו, אבל הוא חייב לאהוב את ההופעה שלה כדי שהוא יסכים לעבוד איתה.
אחרי שאלי הופיעה המפיק אמר שהוא אהב מאוד את ההופעה ויותר משמח להתחיל לעבוד איתה, ושהם צריכים להתחיל לעבוד ביום שלמחרת.
אלי אמרה לו שהיא לא יודעת אם היא תסכים כי ביום למחרת היא הולכת לסיבוב הופעות של אוסטין שיערך 3 חודשים והיא לא רוצה לפספס את זה.
הוא אמר לה שהיא צריכה לחשוב מה יותר חשוב לה הקריירה של אוסטין או הקריירה שלה, ושתבוא אליו עם תשובה בערב.
אלי אמרה לטריש שהיא יכול להיות שוב המנהלת שלה ושהיא מצטערת שהיא פקפקה בה.
לאחר מכן היא ישבה ודיברה עם טריש ואמרה לה שהיא לא יודעת אם להישאר ולהקליט דיסק עם המפיק כי היא אוהבת את אוסטין, והיא די בטוחה שהוא אוהב אותה בחזרה, ו3 חודשים זה הרבה זמן, רגשות יכולים להשתנות, והיא לא רוצה שזה יקרה.
טריש אמרה לה שכדאי לה להישאר ולא ללכת לסיבוב ההופעות כי זאת הזדמנות של פעם בחיים ולא כדאי לה לפספס.
בינתיים שאלי חושבת על זה אוסטין דז וטריש מחכים לה ליד האוטובוס לראות אם היא באה או לא והם היו בטוחים שהיא לא תבוא, אבל אלי באה, אבל לא בשביל לנסוע איתם, אלא להגיד שלום.
היא אומרת שלום לכולם והם עולים על האוטובוס.
מיד לאחר מכן אוסטין יורד מהאוטובוס ומנסה להגיד לה משהו אבל עוצר את עצמו ומביא לה פתק ואומר לה שהוא שמר את הפתק כי הוא חשב שהיא תבוא איתו, אבל הפתק יסביר לה את כל מה שהוא רוצה להגיד לה.
הפרק מסתיים באוסטין עולה לאוטובוס ונוסע ואלי מנגנת למפיק ומקליטה שיר עם הפתק שאוסטין הביא לה לידה, ואוסטין מנגן בגיטרה שלו באוטובוס בעצב.
העונה השלישית מתחילה בכך שנשאר לאוסטין עוד חודש עד שנגמר מסע ההופעות שלו, ואוסטין ואלי מתגעגעים אחד לשני מאוד, וזה מגיע למצב שהם מדמיינים אחד את השני כל הזמן.
אלי מתקשרת לאוסטין טריש ודז ואומרת שהיא מתגעגעת אליהם ושקשה לה בזמן האחרון לסיים שירים.
אוסטין אומר לה שהגיע הזמן להשתמש בכרטיס שהוא הביא לה לפני מסע ההופעות, כרטיס טיסה לכל מקום כך שאם היא רוצה לבקר היא יכולה לבוא לאותו מקום שהם נמצאים.
אלי לוקחת את ההזדמנות וטסה לפורטלנד לפגוש אותם, אבל אלי מגיעה למקום הלא נכון והיא נאלצת לשיר בשדה התעופה כדי לגייס כסף כדי לטוס אליהם.
לאחר מכן הם קבעו להיפגש בוושינגטון, אבל אוסטין מגיע לוושינגטון די.סי.
והחבורה לוושינגטון סטייט והם עדיין רחוקים אחד מהשני.
הם קובעים עם אוסטין להגיע להופעה שלו ולהיפגש שם.
אוסטין מגיע ופוגש את כולם כולל אלי, ושמח מאוד לפגוש אותה, אבל אלי אמרה לו שהיא צריכה ללכת כי ביום למחרת היא צריכה להיפגש עם המפיק שלה, והיא צריכה לתפוס את הטיסה למיאמי.
אוסטין נפרד מאלי ועולה לשיר, אבל ישר לאחר מכן אלי קוראת לו ואומרת לו שהיא הבינה למה קשה לה לסיים את השירים שלה.
היא אומרת לו שכל הזמן הזה היא הייתה צריכה השראה, כל הזמן הזה היא הייתה צריכה אותו, אז היא מחליטה לשנות את תאריך הפגישה שלה עם המפיק, ולהישאר עד סוף מסע ההופעות שלו ולהיות איתו עם טריש ודז.
אוסטין ואלי חוזרים עם טריש ודז למיאמי.
טריש ודז מוצאים חברים (החבר של טריש זה ג'ייס שעוזב לאחר זמן מה את מיאמי והחברה של דז זאת קארי, טיפשה כמו דז, בסוף העונה השלישית קארי ודז עוזבים שניהם את מיאמי ללוס אנג'לס, אך מסיבות שונות), אוסטין ואלי נפרדים בתחילת העונה וחוזרים להיות זוג בסוף העונה.
אוסטין ואלי נבחרה לסדרת הילדים האהובה ביותר בטקס פרסי בחירת הילדים של ניקלודאון 2015.
העונה הרביעית מתחילה בפנטזיה של אוסטין על הופעה, מה שאומר שג'ימי סטאר עדיין לא שינה את דעתו לגבי המוזיקה של אוסטין.
הוא מתעורר מהפנטזיה בסיבוב ההופעות של אלי שמגיע למיאמי, ודז וטריש מפתיעים אותם והולכים איתם לסיבוב ההופעות.
אוסטין חשב שכולם יהיו איתו בתיכון אך מסתבר שהיו להם תוכניות אחרות.
כשאוסטין נרשם לפנימייה צבאית חבריו מצילים אותו ומחליטים להישאר.
מכיוון שאוסטין לא יכול ליצור מוזיקה, הוא מחליט ללמד מוזיקה.
לבסוף, החבורה מחליטה לפתוח מפעל מוזיקה ללמד ילדים כל דבר שיש לדעת להצליח בעסקי המוזיקה.
כתבת חדשות נותנת להם אתגר להפוך חבורה של ילדים שלא נגעו מעולם בכלי נגינה למוזיקאים בתוך שבוע.
בהתחלה הם לא מצליחים אבל אז הם פותרים את הבעיות של כל אחד.
ילדה אחת הייתה קטנה מדי לקונטרבס ולכן נתנו לה גיטרת בס.
ילד אחר היה מכור למשחק של זומברים בטלפון אז חיברו לו את המשחק לקלידים.
ילד נוסף הייתה לו בעיית ראייה אז הוא קיבל משקפיים.
ילדה אחת פחדה מחבריה שיצחקו עליה ואז אוסטין מספר לה סיפור אחר מצחיק וזה מסיח את דעתם של חבריה.
אוסטין, אלי, טריש ודז מגיעים לתיכון לכיתה י"ב, אך המורה לספרדית אומרת לאוסטין שהוא נשאר בכיתה י"א והוא צריך לעבור מבחן חוזר.
בהתחלה הוא לא מצליח ללמוד ספרדית אך לטריש היה רעיון, זמר ספרדי חזר אחרי כל מילה של אוסטין ושר אותה בספרדית.
אוסטין לא קם בזמן למבחן ולכן הוא שר למורה שיר בספרדית ולבסוף היא נותנת לו ציון עובר.
בפרק האחרון של העונה, לאחר סיום הלימודים בבית הספר אוסטין ואלי נוסעים לכל אחד למכללות להמשך הלימודים ובנוסף ממשיכים להופיע כל אחד בנפרד בכל מיני מדינות ובעקבות כך לא ראו אחד את השני 4 חודשים ואחר המפגש אוסטין ואלי נפרדים לארבע שנים.
בפרק האחרון של הסדרה מסופר שאחרי 4 שנים דז וטריש מתכננים ששניהם יחד יופיעו "בתוכנית של הלן" מבלי שהם ידעו על כך, הם נפגשים לראשונה לאחר כל השנים ולאחר שהופיעו יחד ושרו שיר שאלי כתבה בזמן שהייתה במכללה והתגעגעה לאוסטין - "Two in a Million"- ולאחר ההופעה מחליטים לחזור.
דז וטריש מגיעים עם בני זוגם, דז עם קארי (אשתו של דז) והם מספרים על בנם דארי שלא נמצא איתם כי באופן מוזר כל כך חכם שהוא עכשיו לומד במכללה כשהוא רק בן 6, וטריש עם צ'אק (בעלה של טריש) עם בתם פרינסס מגנוליה רוז.
בסוף הפרק אוסטין ואלי עולים לחדר חזרות ונזכרים בכל מה שעבר עליהם בשנים הקודמות והם מתיישבים לנגן ליד הפסנתר.
אלי דוסון (לורה מרנו) - ילדה ביישנית שכותבת שירים.
היא עובדת בחנות כלי הנגינה של אביה.
מכירה את אוסטין כאחד הלקוחות שלה בחנות.
בהתחלה אוסטין גנב מאלי שיר עד שהייתה לשותפה שלו.
לא יודעת איך ליהנות בצורה נורמלית: אוהבת שיעורים, חושבת על הכללים.
נגנית מוכשרת מאוד בכלי נגינה רבים, גרועה בריקודים.
עד אמצע העונה השנייה היא בעלת OCD שקשור לפחד במה.
הוזכר כמה וכמה פעמים שיש לה שם שני, אך הוא מעולם לא התגלה בסדרה (ידוע שהוא לא ווילו ולא אליזבת').
מאוהבת באוסטין (מהעונה השנייה), והיא החברה שלו (מהעונה השלישית).
הופכת את חנות המוזיקה של אבא שלה (Sonic Boom), למקום שבו מלמדים ילדים איך לנגן, להופיע, לשיר ולרקוד (A&A music factory).
בעתיד מתחתנת עם אוסטין ויש להם שני ילדים, בן ובת.
אוסטין מוניקה מון (רוס לינץ') - זמר מוכשר שבטוח בעצמו.
אחרי שהפך לזמר עולמי בין לילה בזכות השיר שהוא שמע את אלי שרה - אלי מחליטה להתעמת איתו על גנבה, אבל בסופו של דבר הם הופכים לחברים ומחליטים להקים שותפות מוזיקלית.
השותפות שלו עם אלי בנויה בהתחלה על הרעיון "הוא שר; היא כותבת." אלי היא כותבת שירים מבריקה, אבל היא מפחדת מידי כדי ליצור מוזיקה משלה, ואילו אוסטין אוהב לשיר, אך לא מסוגל לכתוב שירים בעצמו.
הם מגלים שהם דומים יותר ממה שהם חושבים והחברות ביניהם מתפתחת לרומנטיקה החל מהעונה השנייה כשהם פעם ככה ופעם ככה.
בעונה השלישית, הם נמצאים שוב במערכת יחסים בריאה ובטוחה עד לעונה הרביעית.
החבר הכי טוב של אוסטין הוא דז, שמביים את כל הקליפים שלו, והמנהלת שלו היא טריש.
בעונה הרביעית בגלל היותו בן זוג של אלי, הוא לא יכול להופיע יותר, אז הוא מחליט ללמד איך להופיע בפני קהל.
בעתיד מראים שהוא התחתן עם אלי ולשניהם נולדו שני ילדים, בן ובת .
פטרישה (טריש) מריה דה לה רוסה (רייני רודריגז) - חברתה הטובה ביותר של אלי.
לא נמצאת בעבודה קבועה ומחליפה עבודות באופן קבוע.
העבודה שנמצאת אצלה בפרק הזמן הארוך ביותר, היא כסוכנת של אוסטין.
בעונה השלישית היא עובדת בעבודה אחת בלבד במועדון החוף.
בעתיד מתחתנת עם צ'אק ויש להם ילדה.
דז האטפילד וויד (קאלום וורת'י) - חבר טוב של אוסטין.
משווק מוצרים שהוכנו על ידו, עורך את הקליפים של אוסטין והחלום שלו הוא להיות במאי.
ידוע כלא-חכם ולובש חולצות מטופשות ושלייקס.
בעתיד מתחתן עם קארי ויש להם יחד בן.
לסטר דוסון (אנדי מילדר) - אביה של אלי, ידוע כקמצן מאוד.
נלסון - ילד שלומד בשיעורים אצל אלי.
דאלאס - מוכר אביזרי טלפונים שאלי מאוהבת בו בעונה הראשונה.
ג'ימי סטאר - מפיק מוזיקה שאוהב את המוזיקה של אוסטין.
איבד את חוש הריח שלו ולא יכול להריח את ריח הפה של ביתו, קירה.
הורס את קריירת השירה של אוסטין בסוף עונה שלוש ומחזיר אותה בעונה ארבע.
קירה - הבת של ג'ימי סטאר, חברתו הקודמת של אוסטין.
טרנט - חבר לשעבר של טריש.
מאז שנפרדה ממנו, טרנט מנסה להרוס לחבורה של אוסטין.
גנב את השיר של אוסטין, והשתמש בו לקריירת המוזיקה שלו.
קארי - החברה של דז, נהייתה חברה שלו לאחר שדז ניסה להפוך למומחה לאהבה אך ועזר לטריש וכתגמול פרסמה אותו ברדיו אך אז נחשף כי המראיין שאל אותו לגבי ההצלחה שלו עם בנות דבר שלא היה הצלחה גדולה אז הוא החליט לנסות להשיג חברה ואחרי חיפוש מפרך הוא התאהב בה.
הלכה איתו לנשף בעונה 3. הוא וקארי נפרדו בין עונות 3 ו-4 לאחר אי הבנה אחד של דברי השני, אבל הם חזרו לאחר מספר פרקים שגילו את זה שהפרידה הייתה רק אי הבנה.
פייפר - האקסית של אוסטין שהולכת איתו לנשף בעונה השלישית, אחותה של קארי, אוסטין נפרד ממנה בנשף, אבל אמרה לו שאם שואלים היא נפרדה ממנו.
פני דוסון - אמה של אלי, גרושתו של לסטר אבל הם עדיין שומרים על יחסים טובים.
עברה לאפריקה לחקירה בעקבות בעלי חיים, והוציאה ספר על בעלי החיים בג'ונגל שבו היא שהתה.
דן סולוולד , הידוע יותר בשם הבמה שלו, אוסטין אריס הוא מתאבק אמריקאי.
אוסטין אריס החל להתאמן תחת השגחתם של אדי שארקי וטרי פוקס בשנת 2000 וערך לראשונה את הופעת הבכורה שלו ב-11 בנובמבר 2000, מול ה"שריף" ג'וני אמרלד.
הוא התאבק במערב התיכון של ארצות הברית במשך כמה שנים ולאחר מכן החל להתאבק במזרח החוף של ארצות הברית, ובשנת 2004 הוא השתתף בטורניר Super 8 של הארגון ECWA, טורניר אשר הכיל 8 מתאבקים של הארגון, שם הוא התקדם לעבר הגמר ונוצח על ידי כריסטופר דניאלס.
אריס הצטרף לארגון ההיאבקות Ring of Honor, וב-24 באפריל 2004 הוא ערך את הופעת הבכורה שלו בעיר אילינוי, אולם אריס לא הצליח לנצח בקרב 4 פינות הישרדות אשר כלל את המתאבקים ג'ימי רייב, רוקי רומרו ואת המנצח בקרב נייג'ל מקגינס.
ב-26 בדצמבר 2004 אריס זכה באליפות העולם של ROH באירוע "קרב סופי" בפילדלפיה, פנסילבניה, כאשר הוא ניצח את האלוף המכהן הארוך ביותר, סמואה ג'ו.
ב-16 ביוני 2005, ROH מינו את אריס למאמן הראשי החדש בבית הספר ROH להיאבקות, כאשר המאמן הקודם היה CM פאנק שחתם חוזה עם ארגון ה-WWE.
לאחר חצי שנה של הגנות על התואר, אריס הפסיד את החגורה ל-CM פאנק ב-18 ביוני 2005. ב-17 בדצמבר 2005 אריס ושותפו רודריק סטרונג זכו באליפות הזוגות, וב-16 בספטמבר 2006 הפסידו את החגורות לכריס הירו וקלאודיו קסטניולי.
אריס וסטרונג המשיכו להיות צוות לשאר השנה.
ב-27 באפריל 2007 אריס איתגר את המתאבק היפני טאקאשי מורישימה לקרב על אליפות העולם של ROH, אך הוא לא הצליח לזכות בתואר.
ביולי 2005, TNA ערכה סקר באינטרנט כדי לבחור את היריב לאלוף ה-X דיוויז'ן, כריסטופר דניאלס לאירוע "הקרבה" ב-14 באוגוסט 2005. אפשרויות הסקר היו אוסטין אריס, רודריק סטרונג, ג'יי ליטל ומאט סיידל (כאשר שלוש האפשרויות האחרונות לא היו אפילו תחת חוזה או הופיעו על בסיס קבוע בעבר עם החברה).
אריס ניצח בסקר ופגש את דניאלס בקרב לא על התואר, שבו אריס הפסיד.
בעקבות האירוע, היו שמועות ש-TNA התרשמו מהופעתו של אריס והשמועות נהפכו לנכונות כאשר אריס פגש את שותפו בעבר, רודריק סטרונג באירוע "בלתי ניתן לשבירה" שנערך ב-11 בספטמבר.
ב-22 בספטמבר 2005 אריס הודיע באתר שלו שהוא קיבל חוזה מ-TNA והוא חתם עליו.
אריס הפך לחבר סגל קבוע ב-TNA ויצר צוות ביחד עם רודריק סטרונג ואלכס שלי.
בפברואר 2006 אריס וסטרונג הושעו לחודשיים מהחברה, מכיוון שהם הגיעו 4 שעות מאוחר יותר לאירוע "כנגד כל הסיכויים" 2006, זה קרה בגלל ההחלטה של אריס וסטרונג להישאר בלונג איילנד למופע של הארגון ROH, אף על פי ש-TNA ביקשו ברגע האחרון לנסוע לפלורידה בגלל הפוטנציאל של סופת גשמים.
אריס חזר מאוחר יותר תחת השם "אוסטין סטאר" וסיסמת הפרומואים ששודרו עקב חזרתו הייתה "כוכב נולד", בהמשך אריס הפך להיות חבר צוות של קווין נאש.
ב-18 באפריל 2007 אריס הושעה לשלושה חודשים, בהמשך אריס ביקש את שחרורו מהחברה, וחזר ל-ROH.
חודש לאחר שחרורו מ-TNA הוא חתם על חוזה עם ROH.
ב-6 ביוני 2007 אריס שיתף פעולה עם דניאל בריאן בטורניר להכתרת אלופי הזוגות החדשים, כאשר הם הביסו בשלב הראשון את רודריק סטרונג ודייבי ריצ'רדס, אך מיותר יותר הפסידו לג'ימי ג'ייקובס וסת' רולינס, בהמשך הם קיבלו קרב על האליפות נגד ג'ייקובס ורולינס, אך הפסידו שוב.
לאחר מכן, אריס פיתח פיוד ארוך עם ג'ימי ג'ייקובס.
בתחילת שנת 2009, אריס עשה שינוי במראה הדמות שלו, כאשר הוא הסתפר, לבש צבעים ורודים-שחורים והגיע לזירה בג'קט פרוותי ורוד, דבר ששבר את הגישה האפלה של דמותו.
לאחר טורניר X דיוויז'ן שנערך בארגון, אריס העפיל לקרב באירוע "דסטיניישן X" וניצח בקרב מרובע את ג'ק אוואנס, לו-קי וזימה יון כדי להשיג חוזה בחברה.
בקרב הראשון שלו בארגון, התחרה נגד שנון מור, ניצח אותו ברמאות והפך לדמות ה"רעה" בחזרה.
לאחר קרבות ומאמצים רבים להשגת חגורת ה-X דיוויז'ן, אריס זכה בחגורה באירוע נו סרנדר, כאשר ניצח את בריאן קנדריק.
אריס המשיך להחזיק בחגורה זמן ארוך ובמשך הזמן הפך לדמות ה"טובה" והאהודה בעיני הקהל.
אליפות במשקל כבד של TNA
לאחר כל ניצחונותיו וההגנות על תוארו, אריס החזיר שהוא לא מסתפק רק בלהיות אלוף X דיוויז'ן ואמר שהוא עשה הכל בקטגוריית ה-X דיוויז'ן.
מנהל החברה האלק הוגאן הבטיח לו קרב על אליפות העולם במשקל כבד של TNA, בתנאי שהוא יפנה את החגורה הנוכחית בה הוא מחזיק.
לאחר שבוע אריס הסכים לתנאי של הוגאן והציב לו תנאי שבכל שנה, לפני האירוע "דסטיניישן X", תינתן הזדמנות לאלוף ה-X דיוויז'ן לוותר על החגורה שלו ולקבל קרב על אליפות משקל כבד.
אריס החזיר את חגורתו וסיים את הרצף של 298, שהוא החזיק בחגורה.
ב-8 ביולי 2012 אריס הביס את האלוף בובי רוד והפך להיות אלוף משקל כבד החדש.
ב-17 ביולי 2012 יו"ר החברה דיקסי קרטר הודיעה שאריס חתם על חוזה ארוך טווח עם TNA.
בתאריך ה-14 באוקטובר אריס הפסיד באירוע שלם וצפה הנקרא "Bound For Glory" את האליפות לג'ף הארדי ובכך סיים את הכהונה לאחר 98 ימים שהחזיק באליפות.
אריס קיבל קרב חוזר באירוע "נקודת מפנה", סוג הקרב היה קרב סולם, אך הפסיד גם בו ולא הצליח להשיב את החגורה לזרועותיו.
הציוות עם בובי רוד ופיודים נוספים
אריס ובובי רוד נחשבו לשתיים מהדמויות ה"רעות" המובילות בתוכנית, כשלשניהם ניצבה אינטרסים דומים ומטרה משותפת - לזכות בכל האליפויות האפשריות בארגון.
בתחילת פברואר במנצ'סטר, אנגליה, השניים נלחמו כנגד אלופי הזוגות של הארגון דאז, צ'אבו גאררו והרננדז, כאשר הם מצליחים לזכות בתואר ולהפוך לאלופי הזוגות החדשים.
לאחר כמה הגנות מוצלחות על התארים, השניים הפסידו בחזרה את האליפויות לצ'אבו והרננדז בקרב 2 מתוך 3 הכרעות.
השניים היו אלופים במשך 76 ימים.
בסוף חודש יוני, אריס הסתווה בדמותו של "סואסייד", דמות בעלת מסכה, כאשר מטרתו העיקרית של אריס הייתה לזכות באליפות ה-X דיוויז'ן בחזרה, דבר שהוא הצליח להשיג באותו קרב, כאשר הוא מביס את האלוף המכהן כריס סייבן וקני קינג.
האלק הוגאן, מנהל התוכנית, דרש מהדמות המסתורית של "סואסייד" לחשוף את עצמה עד סוף התוכנית, האלק גילה את מטרתו של אריס בהסוואה לדמות, כאשר הוא רצה לפדות את אליפות ה-X דיווז'ן כדי להשיג קרב על התואר הראשי של הארגון, דבר שאריס בעצמו אפשר לקרות שנה קודם לכן.
אריס הוכרח להגן על האליפות שלו כנגד כריס סייבן והדמות האמיתית שעמדה מאחורי "סואסייד", כאשר הוא מפסיד את האליפות לאלוף הקודם, כריס סייבן.
ב-1 באוגוסט אריס הפך לדמות טובה לאחר ששיבח את איי ג'יי סטיילס, ולפני שנקטע על ידי בובי רוד, שזכה איתו באליפות הזוגות.
אריס השתתף בסדרת הקרבות לכבוד האירוע "Bound For Glory", אך הפסיד לאותו סטיילס ב-12 בספטמבר ולמעשה הודח מהתחרות.
ב-20 באוקטובר באירוע הדגל של החברה, Bound For Glory, אריס התחרה בקרב אולטימייט X עבור אליפות ה-X דיוויז'ן, אך מי שניצח באותו קרב היה כריס סייבן.
ב-12 בדצמבר אריס ניצח את אותו סייבן כדי להפוך לאלוף ה-X דיוויז'ן בפעם השלישית.
בתחילת ינואר 2014 אריס ויתר על האליפות והחזיר אותה לאלוף הקודם, סייבן.
שלושה שבועות מאוחר יותר באירוע מיוחד של החברה בשם "בראשית" התחרה אריס מול סייבן וניצח אותו ושוב זכה בפעם הרביעית באליפות ה-X דיוויז'ן.
ב-6 בפברואר אריס הגן על החגורה בהצלחה מול זימה יון, שפדה את המזוודה שלו שאיפשרה לו קרב חופשי בכל זמן שיבחר על אליפות ה-X דיווז'ן.
ב-27 בפברואר שימש אריס כשופט מיוחד בקרב של בובי רוד נגד MVP, אריס תקף את MVP, מה שאיפשר לרוד לנצח בקרב, ועבר שוב לדמות הרעה בתוכנית.
ב-2 במרץ הפסיד אריס את האליפות לסנאדה היפני באירוע שנערך בטוקיו, יפן.
ב-22 במאי אריס בא לעזרת אריק יאנג נגד MVP, לאשלי וקני קינג, אך הותקף על ידי השלושה גם הוא, מה שהחזיר את דמותו לדמות הטובה.
ב-15 ביוני באירוע "Slammiversary", אריס התחרה מול קני קינג בקרב שקבע מי יהיה הטוען לכתר לאליפות העולם במשקל כבד של TNA של אריק יאנג בהמשך הערב.
אריס ניצח את קני קינג, אך הפסיד בקרב על התואר לאריק יאנג.
ב-20 ביוני אריס זכה באליפות ה-X דיווז'ן בפעם החמישית כאשר הוא מנצח את סנאדה בקרב החוזר על התואר.
חמישה ימים בלבד לאחר מכן אריס החליט להשתמש ב"אופציה C" המאפשרת לו לוותר על אליפות ה-X דיוויז'ן בשביל קרב על האליפות במשקל כבד.
אותו קרב על התואר במשקל כבד נערך באירוע "דסטיניישן X" ב-26 ביוני נגד לאשלי, אך אריס הפסיד בקרב זה.
ב-7 בינואר 2015 זכה אריס שוב באליפות ה-X דיוויז'ן כאשר הוא מנצח את לו-קי.
אותו לו-קי הצליח לזכות בחזרה באליפות תשעה ימים לאחר מכן כשהוא מנצח בקרב החוזר את אריס על התואר לאחר הסחת דעת מצידם של הביט דאון קלאן.
שבוע לאחר מכן אריס ניצח בקרב המזוודות והשיג את המזוודה שמקנה לו קרב על האליפות במשקל כבד.
אריס שיתף פעולה עם בובי רוד לסדרת קרבות הטובה מחמש על אליפות הזוגות נגד "הזאבים" (אדי אדוארדס ודייבי ריצ'רדס) כשהזאבים מנצחים בשני הקרבות הראשונים ואת הקרב השלישי מנצחים אריס ורוד.
באירוע "דסטיניישן X" אריס פדה את המזוודה נגד קורט אנגל, אך לא הצליח לזכות באליפות במשקל כבד.
בקרב הרביעי בסדרה אריס ורוד ניצחו.
לפני הקרב החמישי נערך קרב בין אריס לדייבי באירוע "Slammiversary XIII" כשהמנצח הוא זכה שבוחר את סוג הקרב לקרב החמישי והמסכם, קרב שבו אריס ניצח.
אריס ורוד קבעו שהקרב החמישי יהיה קרב איש הברזל, את אותו קרב אריס ורוד הפסידו ולמעשה הפסידו בסדרת הקרבות על אליפות הזוגות.
ב-28 ביוני 2015 אריס עזב את החברה כשהחוזה שלו נגמר.
ב-6 ביולי 2015 ארגון ההיאבקות Ring of Honor הכריז על שובו של אריס.
הוא שימש כמחליף של רודריק סטרונג בסדרת קרבות של שלוש על שלוש ב-17 ביולי ביחד עם מוס ואלוף הטלוויזיה של הארגון, ג'יי ליטל.
ב-22 בינואר 2016, ארגון ה-WWE הודיע על החתמתו של אוסטין אריס.
ב-2 במרץ בפרק של NXT, מנהל התוכנית, ויליאם ריגל, הציג את אריס שנחשב לאהוב האוהדים, אך בעת הליכתו לזירה הותקף על ידי ברון קורבין.
קרב ביניהם נקבע לאירוע NXT TakeOver: Dallas, שבו אריס יוצא עם ידו על העליונה.
חודשיים לאחר מכן באירוע NXT TakeOver: The End אריס נוצח על ידי שינסקה נקאמורה היפני.
בפרק של NXT ב-22 ביוני אריס יצא לזירה כדי להודות למתאבק נו ויי חוסה על כך שהזכיר לו שהיאבקות היא בשביל לעשות כיף, אך זמן קצר לאחר מכן תקף אותו תוך כדי מסיבת ריקודים אל מול שולחן השדרנים, מה שהפך אותו לדמות הרעה בתוכנית.
אריס ניצח כתוצאה מהכנעה בקרב שנקבע ביניהם לאירוע NXT TakeOver: Brooklyn II.
אריס הודיע על שותף סודי שיכנס איתו לטורניר הזוגות לזכר דאסטי רודס, אותו שותף היה רודריק סטרונג שיחדיו העפילו לסיבוב השני, אך נאלצו לפרוש מהטורניר עקב פציעה מחרידה בעין של אריס.
ב-27 באוקטובר אריס ספג פגיעה בעין בקרב נגד שינסקה נקאמורה, מה שגרם לו להיות מחוץ לזירה עד תחילת שנת 2017.
ב-18 בדצמבר באירוע Roadblock: End of the Line אריס ערך את הופעת הבכורה שלו כפרשן לצד מייקל קול וקורי גרייבס בקרב המשולש בין ריץ' סוואן, TJ פרקינס ובריאן קנדריק.
לילה לאחר מכן פירשן קרב משקל קל אחר.
כאשר התוכנית המיועדת למתאבקי משקל הקל, 205 לייב, נפתחה, אריס שימש כפרשן לצד מארו רנאלו וקורי גרייבס.
ב-6 במרץ 2017 בפרק של Raw, אריס תקף את אליפות ה-WWE במשקל קל, נוויל, תוך כדי שהוא מראיין אותו.
לילה לאחר מכן ערך את ההופעה המחודשת שלו בזירה כשהוא מנצח את טוני ניס.
ב-13 במרץ אריס ניצח את ארייה דבארי האירני בהופעת הבכורה שלו בזירה במסגרת תוכנית הדגל Raw.
לילה לאחר מכן ב-205 לייב אריס ניצח את TJ פרקינס, אקירה טוזאווה, בריאן קנדריק וטוני ניס בקרב הדחות מחומש שהכריע מי יהיה הטוען לכתר לאליפות משקל קל באירוע רסלמניה 33, אך אריס הפסיד לאלוף נוויל בקרב שפתח את האירוע.
קרב נוסף בין השניים על התואר נערך חודש לאחר מכן באירוע "חוקי אקסטרים", סוג הקרב היה קרב הכנעות, שבו נוויל הצליח לשמור על האליפות.
ב-7 ביולי 2017 אריס פוטר מהחוזה שלו ב-WWE לפי בקשתו.
אריס לא היה מרוצה מהדמות שלו ומהעובדה שהוא היה "תקוע" בדיוויזיית משקל קל בתוכנית 205 Live.
סולוולד מאורס למתאבקת אשר ידועה יותר בשם הזירה שלהː רוזיטה, השניים היו באותה תקופה ב-TNA.
כמו כן, סולוולד הוא טבעוני משנת 2011, וגם אוהד של קבוצת הפוטבול האמריקאית גרין ביי פאקרס שמושבה בעיר לידתו של סולוולד - ויסקונסין.
לסולוולד יש קעקוע בסינית בידו השמאלית, קעקוע זה הוא ביטוי למזל טלה וגם מסמל את שם הזירה שלוː "אריס".
PWI דירג אותו במקום ה-12 מתוך 500 המתאבקים הטובים ביותר לשנת 2013
הישגים בארגון ההיאבקות Neo Pro Wrestling - NPW
אליפות במשקל קל של NPW (פעם אחת)
זכייה בטורניר אליפות במשקל קל (2002)
הישגים בארגון ההיאבקות Pro Wrestling WAR - PWW
האליפות במשקל כבד של PWW (פעם אחת)
אליפות ה-X דיוויז'ן של מרכז ארצות הברית בNWA (פעם אחת)
האליפות במשקל קל של MIW (פעם אחת)
האליפות במשקל קל של MIAW (פעם אחת)
האליפות במשקל קל-כבד של MWCW (פעם אחת)
אליפות הצעירים במשקל כבד של MAW (פעם אחת)
אליפות הזוגות של SDW (פעם אחת) - עם טד דיקסון
הישגים בארגון ההיאבקות Ring Of Honor - ROH
אליפות העולם של ROH (פעמיים)
אליפות הזוגות של ROH (פעם אחת) - עם רודריק סטרונג
אליפות העולם במשקל כבד של TNA (פעמיים)
אליפות הגרנד של אימפקט (פעם אחת)
אליפות ה-X דיוויז'ן (שש פעמים)
אליפות הזוגות של TNA (פעם אחת) - עם בובי רוד
אוסטין קרטר מאהון הוא זמר פופ אמריקאי, שהפך לפופולרי ב-2011 בעקבות העלאת סרטונים ויראלים של הופעותיו.
מאהון נולד ב-4 באפריל 1996, בסן אנטוניו, שבטקסס.
אביו נפטר כשהיה בן 16 חודשים בגלל שהיה חולה בסרטן, והוא גדל בטקסס עם אימו, וגר בערים סגויין, סן אנטוניו ובלה ורניאה.
אחרי שאימו התגרשה מבעלה השני, מאהון חזר לסן אנטוניו וזמן קצר למד בבית הספר התיכון "לדי בירד ג'ונסון", עד שנאלץ לנשור וללמוד בבית בשל תהילתו הגדלה.
כיום, מאהון מתגורר במיאמי, פלורידה.
בתור ילד אוסטין מאהון היה דחוי בחברה והתעללו בו.
מאהון התחיל לפרסם סרטונים ב-YouTube עם חברו אלכס קונסטנסיו ביולי 2010. באוקטובר 2011 פרסם מאהון גרסת כיסוי לשיר "Mistletoe" של ג'סטין ביבר.
ב-28 באוגוסט 2012, מאהון הכריז שהוא חתם חוזה רשמית עם Chase/Universal Republic Records.
השיר הראשון של מאהון, "11:11", דורג במקום ה-19 במצעד של בילבורד.
שירו השני, "Say Somethin",דורג במקום ה-34 במצעד שירי הפופ של בילבורד.
בספטמבר 2012, מאהון לראשונה דורג במקום ה-38 ברשימת 50 הסוציאלים של בילבורד, ההופעה הכי צעירה ברשימה.
הוא קפץ לדירוג ה-28 ברשימה ב-2 בדצמבר.
ב-22 במאי 2012, מאהון ניגן בקונצרט המוזיקלי הראשון Q102 Springle Ball.
ב-7 בספטמבר 2012, מאהון הוציא את הסינגל השני שלו, "Say Somethin".
זמן קצר לאחר מכן הוא שר ב-B96 SummerBash בשיקגו וב-22 ביוני 2012, בניו יורק.
בנוסף, אוסטין הופיע בתפקיד אורח בסדרה Big Time Rush של ניקלודיאון.
ב-10 בנובמבר 2013 יצא הסינגל "Banga Banga".
בתאריך 15 בפברואר 2014 הוציא את הסינגל "U".
ב-27 במאי 2014 הוציא מאהון מיני אלבום בשם "The Secrets" המכיל 8 שירים.
ב-3 באוגוסט 2014 הוציא את הסינגל "Shawty Shawty" שבו אירח את בי מזור.
הסינגל "Torture" יצא לאור ב-26 במאי 2015. מאהון הוציא ב-2 ביולי 2015 את הסינגל "Dirty Work".
תפקיד אורח בסדרות טלוויזיה שנה שם תפקיד הערה 2013 ביג טיים ראש עצמו "Big Time Dreams" (עונה 4, פרק 12 - 13) 2013 AwesomenessTV עצמו "Us & Jan" (עונה 1, פרק 17) 2014 המילרים עצמו "Bahama Mama" (עונה 1, פרק 16)
תוכניות רשת שנה שם תפקיד הערה 2012-2013 Austin Mahone Takeover עצמו תוכנית רשת דוקומנטרית 2013-2014 Mahomie Madness עצמו תוכנית רשת דוקומנטרית
אוסטין ממבו פרימן ג'וניור הוא כדורסלן אמריקאי המשחק בעמדת הקלע, גובהו הוא 1.92.
פרימן למד ושיחק ב"תיכון קטוליק דה-מאטה" ובהמשך שיחק במכללת ג'ורג'טאון, בה שיחק ארבע שנים.
בעונתו האחרונה רשם ממוצעים של 17.6 נקודות, 3.7 ריבאונדים ו-2.4 אסיסטים ב-NCAA ובליגת ביג איסט.
פרימן החל את הקריירה האירופאית שלו בעונת בקבוצת פולגור ליברטס פורלי מהליגה האיטלקית השנייה, בה הצטיין ורשם 20.9 נקודות ו-4.5 ריבאונדים בממוצע (459 נקודות ב-22 משחקים).
בתחילת עונת חתם בהפועל אילת, בה רשם ממוצע של 12.6 נקודות, 3.4 ריבאונדים ו-2.5 אסיסטים ב-11 משחקים.
אך שוחרר מהקבוצה בטענה שחלה ירידה ביכולתו.
בסוף חודש דצמבר 2012 חתם בקבוצה מכבי אשדוד.
בסיום העונה לא הוארך חוזהו של פרימן והוא חזר לארצו.
בתחילת עונת שחררה הקבוצה את הפורוורד אולי ביילי שאכזב במשחקי ההכנה.
ואז נרקמה חזרתו של פרימן לסגל הקבוצה.
לאחר המחזור השישי שוחרר מהקבוצה בעקבות אי שביעות רצון מיכולתו.
אוגוסטין (אוסטין) אמאמצ'וקוו אג'ידה הוא כדורגלן עבר ניגרי ששיחק בעמדת השוער.
אג'ידה התחיל את הקריירה שלו בגאבורס אינטרנסיונל, וכבר בגיל 15 עלה לקבוצה הבוגרת.
בשנת עבר לאטואל דו סאהל מתוניסיה.
בשנת עבר לבסטיה מצרפת במדיה שיחק שלוש עונות.
ב-17 בדצמבר 2009 הגיע לישראל וחתם בהפועל פתח תקווה.
אחרי שירד עם הקבוצה לליגה הלאומית בתום עונת , חתם בהפועל באר שבע.
בעונת סיים עם הקבוצה במקום השני בליגת העל, ובעונת סיים עמה במקום השלישי והגיע עמה לגמר גביע המדינה, בו ספג שישה שערים בתבוסתה של קבוצתו 2–6 למכבי תל אביב.
לאחר שלוש שנים בקבוצה, שוחרר אג'ידה מהפועל באר שבע.
ב-25 במאי 2017, לאחר שלא שיחק במשך שנתיים, חתם אג'ידה בהפועל חדרה, העולה החדשה לליגה הלאומית.
בשל בעיית ויזה שמנעה את כניסתו לישראל, שוחרר מהקבוצה בטרם פתיחת העונה אך הצטרף בחזרה לסגל לאחר שהוסדרה האשרה בחודש נובמבר.
אג'ידה הפך לשוער הראשון של הקבוצה, פתח ב-28 משחקי ליגה וסייע לקבוצה להשלים עליית ליגה שנייה ברציפות ולחזור לליגת העל לאחר 39 שנים.
ב-26 ביוני 2019 האריך את חוזהו בקבוצה לעונה נוספת.
ב-31 ביולי 2020 חתם בשורות היורדת הטרייה לליגה הלאומית סקציה נס ציונה.
ב-1 ביולי 2021 הודיע אג'ידה על פרישה מכדורגל מקצועי לאחר פציעה קשה
בשנת זומן אג'ידה לראשונה לסגל נבחרת ניגריה, אך הופעת הבכורה שלו הייתה רק ב-23 בינואר 2006 בניצחון 1–0 נגד .
אג'ידה השתתף עם הנבחרת במונדיאל 2002, גביע אפריקה לאומות 2004, גביע אפריקה לאומות 2006, גביע אפריקה לאומות 2008, גביע אפריקה לאומות 2010, מונדיאל 2010, וזכה עם הנבחרת בגביע אפריקה לאומות 2013 ובגביע הקונפדרציות 2013.
אוסטין קאר הוא כדורסלן עבר ששיחק בעמדת הקלע.
קאר, ששיחק במכללות במדי אוניברסיטת נוטרדאם, מחזיק בשיא נקודות למשחק בטורניר אליפות המכללות בכדורסל: 61 נקודות.
השיא נקבע ב-1970, עוד בטרם חוקי הזריקה לשלוש נכנסו לתוקף, ולא נשבר מאז.
קאר נחשב לאחד מגדולי שחקני כדורסל המכללות בכל הזמנים ואף נכלל בהיכל התהילה של כדורסל המכללות.
קאר נבחר בבחירה הראשונה בדראפט 1971 על ידי קבוצת קליבלנד קאבלירס שקמה שנה קודם, ואת מרבית הקריירה המקצוענית שלו שיחק קאר בקבוצה.
קאר הוביל את הקאבלירס להעפלה ראשונה לפלייאוף בעונת , הישג אותו שחזר עם הקבוצה גם בשתי העונות הבאות.
ב-1980 עזב את הקאבלירס, וכמחווה של כבוד לתרומתו הוחלט בקבוצה ששחקנים לא ילבשו את גופייה מספר 34 בה שיחק במרבית תקופתו בקבוצה.
במהלך עונת שיחק קאר בדאלאס מאבריקס ובוושינגטון בולטס, ולאחר מכן פרש מכדורסל.
לאורך הקריירה העמיד ממוצעים של 15.4 נקודות, 2.9 ריבאונדים ו-2.8 אסיסטים למשחק.
קאר משמש כיום כפרשן במשחקי הקאבלירס בשידורים המקומיים של הקבוצה בערוץ Fox Sports Ohio.
הוא משמש גם כמנהל קשרי קהילה (Director of Community Relations) של הקאבלירס.
הוא מכונה "מיסטר קאבליר" (Mr.
אוסטין אמוטו (נולד ב-20 בפברואר 1993) הוא כדורגלן ניגרי המשחק באל-ג'נדל בעמדת החלוץ.
אמוטו התחיל את הקריירה שלו במיית'י ג'טס וכבר בגיל צעיר מצא את מקומו בקבוצה הבוגרת ושבר את שיא הכיבושים לעונה של שחקן במועדון עם 18 שערי ליגה.
בשנת ארסנל התעניינה בשחקן אך בסופו של דבר המעבר של השחקן לאנגליה לא יצא לפועל.
באפריל הושאל לקלאנטן מליגת העל המלזית.
כבר במשחק הבכורה שלו כבש את שער הבכורה שלו במועדון, אך בסופו של דבר המשחק נגמר בהפסד 3-1.
בדצמבר נבחן בעירוני קריית שמונה בשני משחקים במסגרת גביע הטוטו.
ב-30 בדצמבר 2015 הבקיע צמד בניצחון 2-3 נגד בני יהודה תל אביב שהעלה את קריית שמונה לגמר המפעל ובסופו של דבר התקבלה ההחלטה להחתים את השחקן, ושער בבכורה בליגת העל בתיקו 1-1 עם הפועל חיפה.
ב-31 ביולי 2016 עירוני ק"ש הודיעה על השאלתו למלאטיספור מהליגה השנייה הטורקית.
את עונת התחיל כשחקן חופשי ובינואר חתם בזארזיס מליגת העל התוניסאית.
ב-14 במאי 2018 חזר למלזיה כאשר חתם בפהנג.
ב-31 בינואר 2019 חתם באל-מסרי המצרית.
ב-2 באוגוסט 2023 הושאל לאל-ג'נדל מהליגה הסעודית הראשונה עד לסיום העונה.
אמוטו היה חבר בנבחרת ניגריה בכדורגל עד גיל 23.
אוסטין (סקוט) מילר הוא גנרל בצבא ארצות הברית, פיקד על כוחות ארצות הברית ונאט"ו באפגניסטן.
מילר החל את דרכו בצבא ארצות הברית עם הרשמו למכללה הצבאית וסט פוינט.
לאחר שסיים את חוק לימודיו ב-1983, והוסמך כקצין בדרגת לוטננט התגייס לצבא ועבר הכשרה כלוחם, קורס קציני חי"ר, קורס סיירים והסמכה כצנחן.
מילר שירת כמפקד מחלקה בדיוויזיה המוטסת ה-82 ולאחר מכן במספר תפקידי מטה ופיקוד ברגימנט הריינג'רס ה-75, בדיוויזיית החי"ר ה-2 ובפיקוד המבצעים המיוחדים.
כמפקד פלוגה בכוח דלתא לחם בקרב מוגדישו, ועוטר על אומץ ליבו בכוכב הארד.
בהמשך פיקד על כוח דלתא במלחמת עיראק ושימש כאחראי על המבצעים המיוחדים באפגניסטן.
ביולי 2014 למפקד המרכז למצוינות בתמרוּן בפורט בנינג.
במרץ 2016 מונה למפקד פיקוד המבצעים המיוחדים המשולבים.
בספטמבר 2018 מונה למפקד על כוחות ארצות הברית ונאט"ו באפגניסטן.
שימש בתפקיד עד נסיגת ארצות הברית ביולי 2021.
אוסטין ספרס היא קבוצת כדורסל מהעיר אוסטין שבטקסס המשחקת בליגת הפיתוח של ה-NBA.
הקבוצה הוקמה בשנת 2001 כקלומבוס ריברדרגונס ובשנת 2005 עברה למיקומה הנוכחי.
בשנת 2007 נרכשה הקבוצה בידי קבוצת סן אנטוניו ספרס מליגת ה-NBA ובשנת 2014 שינתה את שמה לאוסטין ספרס בדומה לקבוצת האם.
הקבוצה זכתה באליפות הראשונה של המועדון בעונת 2011-12, ובאליפות השנייה של המועדון בעונת 2017-18.
קלומבוס ריברדרגונס הוקמה בשנת 2001 בעיר קולומבוס, ג'ורג'יה, כחלק מהקמת ליגת הפיתוח.
הקבוצה שיחקה 4 עונות בליגה לפני שנקנתה על ידי קבוצת משקיעים שהעבירה אותה בסיום עונת 2004/05 לאוסטין, טקסס ושינתה את שמה לאוסטין טורוס.
ביוני 2007 נרכשה הקבוצה על ידי קבוצת סן אנטוניו ספרס מליגת ה-NBA, שהפכה להיות קבוצת ה-NBA השנייה שמחזיקה בבעלותה קבוצה בליגת הפיתוח.
בעונת 2007/08 סיימה הקבוצה במקום הראשון באזור הדרום-מערבי והגיעה עד לגמר, בו הפסידה לאיידהו סטאמפייד.
בעונת 2011/12 הגיעה הקבוצה שוב לסדרת הגמר, בה גברה בשלושה משחקים על הלוס אנג'לס די-פנדרס וזכתה באליפות הראשונה בתולדות המועדון.
באוקטובר 2014 הודיעה הקבוצה על שינוי שמה מאוסטין טורוס לאוסטין ספרס, על שם קבוצת האם.
אוסטין סטוול הוא שחקן אמריקאי, מוכר בין היתר בשל משחקו בסרטים "ויפלאש", "סיפורו של דולפין", ובשל דמותו כפרנסיס גארי פאוורס בסרטו של סטיבן ספילברג "גשר המרגלים".
סטוול נולד בעיירה קנזינגטון, קונטיקט שבארצות הברית, בנם של רוברט סטוול, פועל פלדה; ואליזבת', מורה בבית ספר.
הוא הצעיר מבין שלושה בנים.
בשנת 2007 סיים את לימודי באוניברסיטת קונטיקט בלימודי תואר ראשון באומנויות הדרמה.
בשנת 2009, קיבל סטוול את תפקידו הראשון, בעונה השנייה של סדרת הנוער של ABC Family "סודות ההתבגרות" בתור ג'סי, בן זוגה של לורן.
דמותו חזרה לתפקיד אורח גם בעונה השלישית שנה לאחר מכן.
בשנת 2011 שיחק את הדמות של קייל בסרט הקולנוע "סיפורו של דולפין", ובשנת 2014 שב לשחק את אותה הדמות גם בסרט ההמשך "סיפורו של דולפין 2" ובהמשך שנה זו שיחק בסרט "משתוללת" לצד סלינה גומז ובסרט הדרמה "ויפלאש" שביים דמיאן שאזל.
בשנת 2013 שיחק בדרמה הביוגרפית שביים סטיבן סודרברג לרשת הטלוויזיה HBO "חיי עם ליברצ'ה", עיבוד לספרו האוטוביוגרפי של סקוט תורסון.
בשנת 2015 גילם את טייס הקרב פרנסיס גארי פאוורס בסרטו של סטיבן ספילברג "גשר המרגלים".
בשנת 2018 גילם את סמל פרד פולס בסרט המלחמה של ניקולאי פוגלסיג על פי תסריט של טד טלי "12 לוחמים" לצד כריס המסוורת'.
בשנת 2019 החל לשחק בתור נייטלי בסדרת הטלוויזיה "מלכוד 22" ברשת הולו, המבוססת על רומן באותו שם על ידי ג'וזף הלר.
בשנת 2020 שיחק את פטריק סאליבן בסרט האימה העל-טבעי "אי האשליות".
בשנת 2021 לוהק לשחק את התפקיד הראשי לצד לוסי הייל בקומדיה הרומנטית "The Hating Game".
היה במערכת יחסים עם השחקנית והדוגמנית נינה דוברב בשנים 2015–2016.
+שנהסרטתפקידהערות2011נקרחובשסיפורו של דולפיןקייל2013אהבה וכבודדלטון ג'וינר2014ויפלאשריאן קונוליWarrenטד גורדוןמשתוללתקווין קרפנטרסיפורו של דולפין 2קייל2015גשר המרגליםפרנסיס גארי פאוורס2016Remarkable Shades of Gayברוקליןפירות המאבקאדיקולוסאלג'ואל2017Strattonהאנקקרב המיניםלארי קינג201812 לוחמים סמל פרד פולסHigher Powerמייקל2019בליעהריצ'י2020אי האשליותפטריק סאליבן2021משחק השנאהג'ושוע טמפלמן2024The InheritanceדרוTBAThis Tempting Madnessג'ייקThe Long Homeנדחה; צולם ב-2015
אוסטין דארן דיי הוא כדורסלן אמריקאי המשחק בעמדת הפאוור פורוורד ברייר ונציה מליגת העל האיטלקית.
דיי נבחר בדראפט 2009 במקום ה-15 על ידי דטרויט פיסטונס ושיחק במדיה ב-NBA, בין היתר שיחק גם בממפיס גריזליס, בטורונטו ראפטורס, בסן אנטוניו ספרס ובאטלנטה הוקס.
דיי שיחק בין השנים 2009-2007 באוניברסיטת גונזגה.
בעונתו הראשונה סיים בממוצע של 10.5 נקודות, 4.7 ריבאונדים, 1.0 אסיסטים ו-1.6 חטיפות ב-33 משחקים.
בעונתו השנייה דיי שיחק 34 משחקים ועמד על 12.7 נקודות, 6.8 ריבאונדים, 1.1 אסיסטים ו-2.1 חסימות בממוצע למשחק.
דיי נבחר בדראפט 2009 במקום ה-15 על ידי דטרויט פיסטונס ושיחק במדיה עד סוף עונת 2013-2012 למעט חצי עונה ב-2011 בקבוצה הרוסית חימקי מוסקבה.
ב-30 בינואר 2013 עברו דיי וטיישון פרינס בטרייד משולש לממפיס גריזליס בתמורה לחוסה קלדרון שעבר לדטרויט ורודי גיי שעבר לטורונטו ראפטורס.
ב-1 באוגוסט 2013 חתם דיי בטורונטו ראפטורס.
ב-20 בפברואר 2014, הוא עבר בטרייד לסן אנטוניו ספרס תמורת ננדו דה קולו שעשה את הדרך ההפוכה.
בסוף העונה זכה דיי עם סן אנטוניו באליפות ה-NBA אם כי תרומתו לקבוצה לאורך הפלייאוף הסתכמה בריבאונד אחד בשש דקות משחק.
ב-15 במרץ 2015 חתם על חוזה בן 10 ימים באטלנטה הוקס.
לאחר מכן הוא חתם על חוזה נוסף של 10 ימים עם ההוקס ב-25 במרץ, וחוזה רב שנתי ב-4 באפריל.
ב-9 ביולי של אותה שנה עזב את הקבוצה.
ב-27 בנובמבר חתם בסקאבוליני פזארו מליגת העל האיטלקית.
ב-21 משחקים עבור המועדון בעונת 2015–2016 הוא סיים בממוצעים של 21.2 נקודות, 9.0 ריבאונדים, 1.9 אסיסטים, 1.6 חטיפות ו-1.1 חסימות למשחק ונבחר למשחק האולסטאר בליגה האיטלקית.
ב-6 במאי 2016 חתם באל-מנאמה מהליגה הבכירה בבחריין.
ב-30 ביוני 2016 חתם דיי בקבוצת גלאטסראיי הטורקית.
ב-9 באוגוסט 2017, חתם דיי לעונה אחת בשורות הפועל ירושלים מליגת העל הישראלית, אך שוחרר באמצע העונה ולאחר מכן חתם בקבוצה רייר ונציה מליגת העל האיטלקית המשתתפת גם בליגת האלופות.
אביו של דיי הוא דארן ששיחק בעבר בסקאבוליני פזארו, הפועל גליל עליון ובמכבי ראשון לציון.
אוסטין פריוויי היא מכונית משפחתית גדולה, 4 דלתות, אשר יוצרה על ידי חברת המכוניות האוסטרלית "British Motor Corporation (Australia)" בין השנים 1962–1965.
דגם ה-"אוסטין פריוויי" התבסס על דגם ה-אוסטין קיימברידג' (סדרה A60) שיוצר ב-בריטניה על ידי חברת המכוניות הבריטית "Austin Motor Company" בין השנים 1961-1969.
סטיישן - 4.5 דלתות (החלון האחורי נפתח כלפי מעלה, המכסה האחורי מתחת לחלון האחורי מורד בזווית של 90° עד מעל לפגוש)
אוסטין ויקטוריה היא מכונית משפחתית, מתוצרת יצרנית הרכב הבריטית "British Leyland Motor" Corporation Ltd (BLMC)" אשר יוצרה בין השנים 1971–1978.
דגם ה-"אוסטין ויקטוריה" הוגדר כדגם משפחתי קומפקטי, 4 דלתות.
דגם ה-"אוסטין ויקטוריה" יוצר ב-ספרד על ידי חברת המכוניות הספרדית "Automóviles de Turismo Hispano Ingleses", בשנים 1972–1975.
דגם ה-"אוסטין ויקטוריה" יוצא ל-דרום אפריקה בכמות של 21,655 יחידות, ("Austin Apache").
תאוצת "אוסטין ויקטוריה" דגם "TC" בין 0–100 קמ"ש היא 14.4 שניות.
תאוצת "אוסטין ויקטוריה" דגם "Apache" בין 0–100 קמ"ש היא 18.4 שניות.
תאוצת "אוסטין ויקטוריה" דגם "Apache" תמסורת אוטומטית, בין 0–100 קמ"ש היא 21.1 שניות.
דגמי "אוסטין ויקטוריה" שיוצאו ל-דרום אפריקה
Apache TC - מנוע 1,275 סמ"ק המפיק 75 כ"ס, (דגם מהודר: גג ויניל, הגה ספורטיבי).
אוסטין דה לוקס היא מכונית משפחתית, קומפקטית, 4 דלתות, אשר יוצרה על ידי קונצרן המכוניות הבריטי "The British Motor Corporation Limited (BMC)", בין השנים 1974–1975.
בספרד יוצר דגם האוסטין דה לוקס (מנוע 998 סמ"ק) על ידי חברת הרכב "Authi" (בשיתוף פעולה עם קונצרן הרכב הבריטי "British Motor Corporation" וחברת המכוניות הספרדית "NMQ (Nueva Montaña Quijano)").
דגם האוסטין דה לוקס התבסס על דגם ה-אוסטין 1100 ותוכנן חיצונית, כהעתק כמעט מדויק של דגם ה-"אוסטין 1100".
אוסטין מקסי (ב-אנגלית: Austin Maxi) היא מכונית משפחתית, 5 דלתות, האצ'בק אשר יוצרה על ידי קונצרן המכוניות "British Leyland" ה-בריטית, בין השנים 1969–1981. תכנון המכונית החל עוד בתקופת British Motor Corporation
בנוסף לייצור בבריטניה, הדגם יוצר ב-סלובניה וב-ניו זילנד.
אוסטין ג'יפסי הוא רכב שטח, מאופיין על ידי הנעה 4x4, מתוצרת יצרנית הרכבה-בריטית "Austin Motor Company" אשר יוצר בין השנים 1958–1967.